[{"text_idx": "#000001", "text": "Erremontearen munduan agerturiko empresa sustatzaile berriak e-REMONTE Beti Euskal Jai izendapena izango du, asteazkenean Irun\u0303eko Kondestable Jauregian egindako aurkezpenean adierazi zuten bezala."}, {"text_idx": "#000003", "text": "Jose Miguel Leache eta Jose Antonio Yereguik hartu zuten hitza enpresaren ordezkari gisa, eta aukeratutako izenaren inguruan azaldu zuten saiatu direla erremontearen historiari keinua egiten, 1904. urtean Irun\u0303ean izan zuen sorrerarekin lotuz. Bidenabar, Euskal Jai Berri Fundazioarekin sinaturiko kolaborazio itunaren garrantzia azpimarratu dute eta enpresaren izena eta logoa ezagutarazteko ere baliatu zuten aurkezpen ekitaldia."}, {"text_idx": "#000004", "text": "Enpresa berri honen lehenengo urratsa, Irun\u0303eko Alde Zaharra VI. Erremonte Txapelketaren antolakuntza izan da, non 16 erremontistek hartuko duten parte, gaurtik abiatuta."}, {"text_idx": "#000006", "text": "Txapelketa final-laurdenetako ligaxka batekin hasiko da, non kategoria bereko bikote guztiek haien artean jokatuko duten."}, {"text_idx": "#000009", "text": "Uztaileko lehen bi ostiraletan eta larunbatetan (3,4,10 eta 11) jokatuko dituzte lehen faseko hurrengo partidak, guztiak Agoitzen, eta uztailaren 16an eta 17an Irun\u0303eko Labrit pilotalekuan jokatuko dituzte finalaurrekoak. Ligaxkan lehena gelditzen denak laugarrenaren aurka jokatuko du, eta bigarrenak hirugarrenaren aurka. Finala uztailaren 18an jokatuko dute, Labrit pilotalekuan."}, {"text_idx": "#000013", "text": "Navarra Arena frontoia emakumezkoen esku pilota onenaren erakusleihoa izango da"}]